பூம்புகார் விருது

பூம்புகார் விருது அல்லது பூம்புகார் மாநில விருது என்பது தமிழ்நாட்டைச் சேர்ந்த கைவினைப் பொருள்களைத் தயாரிக்கும் கை வினைஞர்களை ஊக்குவிக்கும் வகையில், ஆண்டு தோறும் வழங்கப்படும் தமிழக அரசின் விருதாகும். 2002 ஆம் ஆண்டு முதல் இவ்விருதுக்கு ’மாநில விருது’ என்ற தரம் அளிக்கப்பட்டது.சிறந்த கைவினைக் கலைஞர்களுக்கு ‘பூம்புகார்’, ‘வாழும் பொக்கிஷம்’ விருதுகள், தி இந்து (தமிழ்), செப்டம்பர்,1, 2014 இவ்விருதுக்கு 16 விதமான கைத்திறன் தொழில் செய்யும், 65 வயதுக்கு மேற்பட்ட பத்து சிறந்த கை வினைஞர்களைத் தேர்ந்தெடுத்து, தலா 50 ஆயிரம் ரூபாய் ரொக்கம், 4 கிராம் எடையுள்ள தங்கப்பதக்கம், தாமிரப்பத்திரம் மற்றும் சான்றிதழ் ஆகியவை வழங்கப்படும்10 பேருக்கு கைவினை பொக்கிஷம் விருது: 14 கைவினைஞர்களுக்கு பூம்புகார் விருது, மாலைமலர், ஆகஸ்ட் 31, 2014

விருதுக்குரிய கைத்திறன் தொழில்கள்
பஞ்சலோக சிற்பங்கள், பித்தளை விளக்குகள் மற்றும் பித்தளை கலைப்பொருள்கள், தஞ்சாவூர் ஓவியங்கள், தஞ்சாவூர் கலைத்தட்டுகள், மரச் சிற்பங்கள், கற்சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக் கூழ் பொம்மைகள், பாய் நெசவு, மூங்கில் மற்றும் பனை ஓலைப் பொருள்கள், நெட்டி வேலை, நார்ப் பொருள்கள், கோவில் நகைகள், சித்திரத் தையல் வேலை மற்றும் இதர கைவினைப் பொருள்கள்.

மேற்கோள்கள்

வெளியிணைப்புகள்
பூம்புகார் மாநில விருது விண்ணப்பப் படிவமும் விதிமுறைகளும்

பகுப்பு:தமிழ்நாடு அரசு விருதுகள்